philippe etc. ad longum, scavoir faisons receu avons la
supplication de pierre de lescaille cheffe mayeur d’orp le grand, contenant
que le 4e de juillet 1650e certain gerard la roose bourgeois de perwez
ayant tue de sang froid d’un coup d’espee un honneste guarcon appellez jean
del wiche qui ne l’avoit jamais offence de faict ny de parolle et n’avoit
en main armes, verges ny baston, il fut apprehendez sur le faict apres une
longue resistence et son proces luy estant commence il eschappa et se
fit enroller es trouppes du seigneur duc de loraine n’onobstant quoy en ne laissat
de passer si avant en ladite cause que ledit la roose par sentence y rendue
sur preallable advis fut condemne a la morte avecq confiscations de ses
biens mesmes aussy n’onobstant qu’il avoit par ses importunitez obtenu de la
damoiselle beauvois dame dudit perwez lettres de remission, cause que notredit cher et
bien ame cousin duc de loraine sur les impostures dudit de la roose luy ayant
persuade que le pere du remonstrant feu michiel de lescaille qui estoit lors greffier
dudit perwez estoit autheur de la prononciation de ladite sentence sindigna sy avant
contre luy que se trouvant appelle par ledit seigneur duc le 27e de may 1651
pour le conduire au cloistre de boueffe il commanda audit la roose de le
tuer sur le champs, ce que leit la roose auroit aussy effectue sans l’empes=
chement qu’en y mit le seigneur de fumal, ayant ledit seigneur duc ce n’onobstant faict
mettre le pere du remonstrant pied a terre luy commanda de se confesser a
un prestre qui estoit sans son carosse, et l’exposa ainsi plus d’un quart
d’heure entre cincq ou six pistolets bande pour luy faire donner le coup
de la morte, de quoy ledit la roose non content il ne cessat de se vanter
depuis qu’au premier rencontre il se prevaudroit du pouvoir qu’il disoit avoir
sur la vie du pere d’iceluy remonstrant de la part dudit seigneur duc a quel fin il
s’estoit monte d’ung des meilleux chevaulx du quartier et faisoit le
vagabond par tout et se trouvant en telle posture le dernier de may de
l’an 1651 au villaige de pietrain, la ou le pere du remonstrant accompagne
d’iceluy remonstrant, de francois luichamps de jean martin tombeur et d’isay
bosquet, passant pardevant la maison de jean de marche ou estoit ledit la roose
comme ledit isay bosquet tomba fortuitement de son cheval, ledit jean de marche
sortoit de sa maison et voyant le pere du remonstrant criat et demanda s’il passoit
ainsy sans rafreschir car ils estoient cousin surquoy ils rafreschirent et comme
ledit la roose y estoit aussy promenant ledit jean de marche lui demanda
s’il ne vouloit boire un traict avecq eulx, surquoy ledit la roose recognoissant
le pere du remonstrant respondit qu’il ne vouloit point boire avecq des chelmes
et s’alla mettre a cheval en fillant le chemin de jodoigne et picquant son
cheval en caracolles, se vient camper entre le chemins de perwez
appellez stocquoy et celuy de jodoigne, ce que ledit remonstrant appercevant
et remarcquant que ledit la roose en vouloit ouvertement a eulx comme il
estoit soldat soubs le regiment du viscomte de la wastinne, priat son
pere de le laisser monter sur son cheval par ce que le sien n’estoit qu’un
cheval de labeur, et ce faict alla recognoistre en caracollant vers ledit la
roose, lequel mit cito la main au pistollet, et venant au remonstrant luy
donnat un coup le long des espaules, surquoy ledit remonstrant luy portat
aussy un coup a la brusle pourpoint dans le bras dont ledit la roose
se retirat apres le bois de chappeau essaulx, mais comme le remonstrant le serra
de prez, et que le pere du remonstrant avec les aultres y accoururent craignant
quelque embuscade, ledit la roose arrive au cuing dudit bois tourna$$
teste et tira son second coup au remonstrant et le blessa dangereusement a$$
teste et ledit la roose y receut aussy le second coup au rengs, et puis s$$
joignant se chargerent le remonstrant avecq soi espee et ledit la roose a$$
le gros de son pistolet jusques a ce que ledit le roose charge de diver$
coups tomba par terre et survenant la dessus le pere du remonstrant, il l$$
demanda sy iceluy la roose estoit mort et qu’il convenoit le pa$$
que aultrement il falloit craindre qu’il les feroit pendre tout deux par $$$
duc de loraine, a quel fin sondit pere luy mit es mains ung de sesdits pist$$
et luy commanda de le parachever, ce qu’il executat luy ayant encor port$$
ung coup de pistolet pendant qu’il estoit par terre : mesme il peu$$
estre qu’il luy auroit porte quelques coups d’espee de quoy il n$$
bonnement cognoissance souvenance : pour avoir en cette occasion est$$
tellement trouble qu’il ne scauroit bonnement dire les circonst$$
le tout quoy avoit par le remonstrant este fait et perpetre par commande$$
expres de son dict feu pere pendant un fort bas eage scavoir de seize a d$$
ans, tant y a que ledit la roose y mourut sur la place au tres grand regre$$
du remonstrant lequel s’estoit engage audit rencontre pour la cause et deffence
de son pere sans la chaleur et sentiment de se veoir iniuriez et mena$$
par ledit la roose qui avoit cause tant de disgraces et malheurs a so$$
pere et dont il craignoit d’en recevoir encor d’avantage s’il se fa$$
eschappe, s’estant ledit remonstrant depuis ledit cas range a notre service ave$$
deux chevaulx a ses propres frais, qu’il avoit continue soubz le regimen$$
du viscomte de la wastinne depuis reforme en iceluy du seigneur de
custine et apres au regiment de notre cher et bien ame le duc d’ar$$
apres quoy il avoit obtenu l’estat de cheff mayeur d’orp le grand ou il$$
de mesmes rendu de grand services notament en ce qu’il avoit luy seul $$$
que ceux de luisemeaulx lieu de sa demeure n’avoit ut paye contri$$
a l’ennemis francois par les rigoreuses oppositions qu’il avoit tousiou$$
forme contre leur incursions jusques a son emprisonnement au peri$
de sa vie et ruine enthiere, en consideration de tout quoy il avoit aussy
lettres de remission de nous en notre conseil de brabant, mais comme en
obtenant ladite grace il n’avoit si distinctement narre, et circoinstan$$
le cas il se retiroit vers nous, suppliant en toutte humilite pour$$
lettres de remission in forma, pour ce est il que nous les chose$
susdictes considerees inclinans favorablement a la requeste dudit suppliant $$$
voulans en ce preferer grace et misericorde a rigeur de justice luy $$$
a la deliberation de notre filz don jean d’austrice grand prieur de la$$
de notre conseil d’estat et gouverneur general de tous nos armes
maritives quicte remis pardonne et aboly, et de notre grace espe$$
plaine puissance et authorite royale quictons remettons par$$
et abolissons le cas et homicide susdicts avecq toutte paine et am$$
corporelle et criminelle, en quoy a cause d’iceluy cas il pourroit
estre encouru envers nous et justice, le mettons et restitu$$
par cestes en ces bonnes fame et renommee en notre pays de brabant
et d’oultremeuse et en ses biens non confisques si aucuns y en a, tout a$$
qu’il estoit avant l’advenue dudit cas imposant sur ce silence perpe$$
a notre procureur general de brabant et a tous autres nos justiciers $$$
officiers quelconcque satisfaction preallablement faite a la partie
interessee tant seulement si fait n’est et elle y eschiet et outre ce
payer les fraiz et mises de justice a l’arbitrage et tauxation
de notre trescher et feal le chancellier et gens de notre conseil de
brabant que commettons a ce. si mandons et commandons a nosdits chancellier
et gens de notredit conseil de brabant, qu’appelles ceux qui seront a appeler
ils procedent bien et deuement a la verification et interinnement desdites
presentes et a l’arbitrage et tauxation desdits fraiz et mises de justice
tauxes moderez et payez la, et ainsy qu’il appartiendra, ils et tous autres
nos justiciers officiers, et leur vassaulx facent souffrent et laissent ledit
suppliant jouir et user de cette notre presente grace, remission et
pardon paisiblement et perpetuellement sans luy faire ny souffrir estre
fait, mis ou donne aucun d’estourbier ou empeschement en corps ny en biens
ores ny pour l’advenir lequel sy faict luy estoit, le mettent ou facent
mettre incontinent et sans dilay a plaine delivrance, car ainsy nous plaist
il et affin que ce soit chose ferme et stable a tousiours avons
fait mettre notre seel a ces presentes sauff et autres choses notre droict
et un chacun le sien donne en cette notre ville de bruxelles
au mois de juing l’an de grace xvjc cincquantenoeuf et de
nos regnes les trentenoeufiesme.
subsigne steenwinckel